**B. Osobitná časť**

**K čl. I**

**K bodom 1 až 5**

V § 11, 17, 22 a 27 sa transponuje čl. 2 ods. 1 až 4 vykonávacej smernice Komisie (EÚ) 2022/2438 z 12. decembra 2022, ktorou sa mení smernica 93/49/EHS a vykonávacia smernica 2014/98/EÚ, pokiaľ ide o regulovaných nekaranténnych škodcov Únie na množiteľskom materiáli okrasných rastlín, množiteľskom materiáli ovocných drevín a na ovocných drevinách určených na výrobu ovocia (Ú. v. EÚ L 319, 13.12.2022) (ďalej len „vykonávacia smernica (EÚ) 2022/2438“).

V súlade s príslušnými bodmi vykonávacej smernice (EÚ) 2022/2438 sa v príslušných paragrafoch upravujú požiadavky na zdravie množiteľského materiálu a ovocných drevín z hľadiska výskytu regulovaných nekaranténnych škodcov, a to doplnením ďalšej výnimky z požiadaviek na vizuálne prehliadky a testovanie, ktorou sú oblasti bez výskytu týchto škodcov. Výnimka platí pre predzákladný materiál, základný materiál, certifikovaný materiál a konformný materiál. Všetky relevantné výnimky z požiadaviek na vizuálne prehliadky a testovanie sa systematicky upravujú v samostatných odsekoch príslušných paragrafov.

**K bodu 6**

V § 41 platného znenia sa na vnútroštátnej úrovni uplatnilo prechodné opatrenie podľa čl. 32 vykonávacej smernice Komisie 2014/98/EÚ z  15. októbra 2014, ktorou sa vykonáva smernica Rady 2008/90/ES, pokiaľ ide o osobitné požiadavky na rod a druh ovocných drevín uvedených v prílohe I k smernici, ako aj osobitné požiadavky, ktoré majú spĺňať dodávatelia, a podrobné pravidlá týkajúce sa úradných kontrol (Ú. v. EÚ L 298, 16.10.2014) v platnom znení (ďalej len „vykonávacia smernica 2014/98/EÚ“), Z tohto dôvodu sa navrhuje naďalej uplatňovať prechodné opatrenie v rozsahu jeho zmeny ustanovenej  v čl. 2 ods. 5 vykonávacej smernice (EÚ) 2022/2438 podľa ktorého možno uvádzať na trh do 31. decembra 2029 semená a semenáče vyrobené z predzákladných materských rastlín, základných materských rastlín, certifikovaných materských rastlín alebo konformného materiálu, ktoré existovali do 1. januára 2017 a boli úradne certifikované alebo splnia požiadavky konformného materiálu do 31. decembra 2029.

**K bodom 7 až 9**

Všeobecne:

Navrhovaná úprava v prílohe č. 1 a 2 je transpozíciou prílohy II ods. 1 a 2 vykonávacej smernice (EÚ) 2022/2438; v odsekoch 1 a 2 prílohy II tejto smernice sa navrhujú zmeny v zoznamoch regulovaných nekaranténnych škodcov v prílohách I a II vykonávacej smernice 2014/98/EÚ s cieľom zosúladenia týchto príloh s vykonávacím nariadením Komisie (EÚ) 2019/2072 z 28. novembra 2019, ktorým sa stanovujú jednotné podmienky vykonávania nariadenia Európskeho parlamentu a Rady (EÚ) 2016/2031, pokiaľ ide o ochranné opatrenia proti škodcom rastlín, a ktorým sa zrušuje nariadenie Komisie (ES) č. 690/2008 a ktorým sa mení vykonávacie nariadenie Komisie (EÚ) 2018/2019 (Ú. v. EÚ L 319, 10.12.2019) v platnom znení (ďalej len „nariadenie (EÚ) 2019/2072“).

K bodu 7:V zozname regulovaných nekaranténnych škodcov v prílohe č. 1 sa pri druhu *Fragaria* L*.* (Jahoda) vypúšťa škodca *Candidatus Phytoplasma australiense* Davis *et al.“*

K bodom 8 a 9: Do zoznamu regulovaných nekaranténnych škodcov v prílohe č. 2 sa doplnil nový škodca, a to pre druh *Castanea Sativa* Mill (Gaštan jedlý) a pre druh *Vaccinium* L. (Brusnica).

**K bodom 10 a 17**

Legislatívno technická úprava v názvosloví pre rod Prunus v prílohe č. 4 v súvislosti s úpravou v bode 24.

**K bodom 11 až 16 a 18 až 23**

Všeobecne: Ide o úpravy v prílohe č. 5 v súvislosti s transpozíciou prílohy II odseku 3 vykonávacej smernice (EÚ) 2022/2438; v odseku 3 prílohy II tejto smernice sa navrhujú zmeny v prílohe IV vykonávacej smernice 2014/98/EÚ pre vybrané druhy, a to pre *Castanea Sativa* Mill., *Cydonia oblonga* Mill, „*Fragaria* L., *Malus* Mill, *Pyrus* L*.* a  *Vaccinium* L. a s cieľom zaistiť konzistentnosť s nariadením (EÚ) 2019/2072 pokiaľ ide o oblasti bez výskytu škodcov a doplnených škodcov.

**K bodu 11**

Pri druhu *Castanea Sativa* Mill. (Gaštan jedlý) sa pri predzákladnom, základnom, certifikovanom a konformnom materiáli a ovocných drevinách upresňujú požiadavky na miesto výroby, výrobnú prevádzku a oblasť u regulovaného nekaranténneho škodcu *Cryphonectria parasitica* (Murrill) Barr. a pre doplneného škodcu *Phytophthora ramorum* (izoláty EÚ) Werres, De Cock & Man in ’t Veld. Ide o transpozíciu prílohy II odseku 3 písm. a) vykonávacej smernice (EÚ) 2022/2438.

**K bodu 12**

Pri druhu *Cydonia oblonga* Mill (Dula podlhovastá) sa vypúšťajú požiadavky na miesto výroby, výrobnú prevádzku a oblasť pri predzákladnom materiáli a ovocných drevinách. Ide o transpozíciu prílohy II odseku 3 písm. b) vykonávacej smernice (EÚ) 2022/2438.

**K bodu 13**

Pri druhu „*Fragaria* L. (Jahoda) sa pri certifikovanom materiáli a rastlinách sa vypúšťa pri jednopercentnom podiele regulovaný nekaranténny škodca *Candidatus Phytoplasma australiense* Davis *et al.* Ide o transpozíciu prílohy II odseku 3 písm. c) vykonávacej smernice (EÚ) 2022/2438.

**K bodom 14 až 16**

Body 14 až 16 sa vzťahujú k druhu *Malus* Mill (Jabloň). Ide o transpozíciu prílohy II odseku 3 písm. d) vykonávacej smernice (EÚ) 2022/2438.

K bodu 14: Pri druhu *Malus* Mill (Jabloň) sa pre základný materiál a ovocné dreviny dopĺňajú požiadavky týkajúce sa výrobnej prevádzky, miesta výroby a oblasti výskytu o regulované nekaranténne škodce *Candidatus Phytoplasma mali* Seemüller & Schneider a *Erwinia amylovora* (Burrill) Winslow *et al*.

K bodu 15:Pri  druhu *Malus* Mill (Jabloň) sa pre certifikovaný materiál a ovocné dreviny dopĺňajú požiadavky tykajúce sa výrobnej prevádzky, miesta výroby a oblasti výskytu o regulované nekaranténne škodce *Candidatus Phytoplasma* *mali* Seemüller & Schneider a *Erwinia amylovora* (Burrill) Winslow *et al*.

K bodu 16: Pri druhu *Malus* Mill (Jabloň) sa vypúšťa písm. e) základný a certifikovaný materiál, ktorý sa presunul do bodov 14 a bod 15.

**K bodom 18 až 20**

Body 18 až 20 sa vzťahujú k druhu *Pyrus* L*.* (Hruška). Ide o transpozíciu prílohy II odseku 3 písm. e) vykonávacej smernice (EÚ) 2022/2438.

K bodu 18: Pri druhu *Pyrus* L.(Hruška) sa pre predzákladný materiál a ovocné dreviny upresňujú požiadavky tykajúce sa výrobnej prevádzky, miesta výroby a oblasti výskytu u regulovaného nekaranténneho škodcu *Candidatus Phytoplasmapyri* Seemüller & Schneider.

K bodu 19: Pri druhu *Pyrus* L*.* (Hruška) sa pre základný a certifikovaný materiál a ovocné dreviny upresňujú požiadavky tykajúce sa výrobnej prevádzky, miesta výroby a oblasti výskytu u regulovaného nekaranténneho škodcu *Candidatus Phytoplasmapyri* Seemüller & Schneider.

K bodu 20:U druhu *Pyrus* L*.* (Hruška) sa pre konformný materiál a ovocné dreviny upresňujú požiadavky tykajúce sa výrobnej prevádzky, miesta výroby a oblasti výskytu u regulovaného nekaranténneho škodcu *Candidatus Phytoplasmapyri* Seemüller & Schneider.

**K bodom 21 až 23**

Body 21 až 23 sa vzťahujú k druhu *Vaccinium* L. (Brusnica). Ide o transpozíciu prílohy II ods. 3 písm. f) vykonávacej smernice (EÚ) 2022/2438.

K bodu 21: Pri druhu *Vaccinium* L. (Brusnica) sa pre základný materiál a ovocné dreviny dopĺňajú požiadavky tykajúce sa výrobnej prevádzky, miesta výroby a oblasti výskytu o regulovaného nekaranténneho škodcu *Phytophthora ramorum* (izoláty EÚ) Werres, De Cock & Man in ’t Veld.

K bodu 22:U druhu *Vaccinium* L. (Brusnica) sa pre certifikovaný materiál a ovocné dreviny dopĺňajú požiadavky tykajúce sa výrobnej prevádzky, miesta výroby a oblasti výskytu o regulovaného nekaranténneho škodcu *Phytophthora ramorum* (izoláty EÚ) Werres, De Cock & Man in ’t Veld.

K bodu 23:U druhu *Vaccinium* L*.* (Brusnica) sa pre konformný materiál a ovocné dreviny dopĺňajú požiadavky tykajúce sa výrobnej prevádzky, miesta výroby a oblasti výskytu o regulovaného nekaranténneho škodcu *Phytophthora ramorum* (izoláty EÚ) Werres, De Cock & Man in ’t Veld.

**K bodu 24**

Upravuje sa botanické názvoslovie niektorých druhov ovocných drevín rodu *Prunus*, Ide o transpozíciu prílohy II ods. 4 vykonávacej smernice (EÚ) 2022/2438 a vykonanie úpravy na základe korigenda k vykonávacej smernici Komisie 2014/98/EÚ z 15. októbra 2014, ktorou sa vykonáva smernica Rady 2008/90/ES, pokiaľ ide o osobitné požiadavky na rod a druh ovocných drevín uvedených v prílohe I k smernici, ako aj osobitné požiadavky, ktoré majú spĺňať dodávatelia, a podrobné pravidlá týkajúce sa úradných kontrol (Ú. v. EÚ L 92, 30.3.2023).

**K bodu 25**

Zoznam preberaných právne záväzných aktov EÚ sa dopĺňa o vykonávaciu smernicu Komisie (EÚ) 2022/2438.

**K čl. II**

Navrhuje sa účinnosť dňom vyhlásenia, aby sa zabezpečilo prebratie vykonávacej smernice (EÚ) 2022/2438 v lehote podľa článku 3.